
מדינת ישראל

משרד המשפטים

הממונה על חוק חופש המידע

	ירושלים, כז שבט   תשע"ה 

	16 פברואר , 2015

	בתשובתך ציין נא:

	תיק מס' ת/ 10


שלום רב, 

הנדון: בקשה לפי חוק חופש המידע, התשנ"ח-1998
מכתבך מיום 13/01/2015

לאחר בירור המבוקש על ידך עלה כי על הטיפול במידע המבוקש על ידך בסעיפים  1-5 ו 8-9 לבקשה הנו 122 שעות עבודה. 
תקנה 2 לתקנות חופש המידע (אגרות), תשנ"ט-1999 (להלן: "תקנות האגרות") קובעת עלות שעת הפקה על סך 30 ₪. 

תקנה 6 לתקנות האגרות קובעת כי לעמותה שלה אישור ניהול תקין קיים פטור עד לשעת העבודה השמינית. 

בבקשה זו מדובר ב- 114 שעות X 30 ₪ לשעה = 3420 ₪. עם קבלת התחייבותכם לתשלום אגרת ההפקה תחל עבודת הפקת המידע המבוקש על ידך. 

לעניין המבוקש על ידכם בסעיפים 6-7 הרי שלאחר בחינה נמסר כי לא קיים דו"ח המציג את משך הזמן ששהה בו  העובד ודירוג בו שהה טרם עזיבתו (מדובר  בכ- 300 עבדים עוזבים בשנה) ומדובר בעבודה שהיקפה 340 שעות וע"כ בקשתכם נדחית מכח סעיף 8(1) לחוק חופש המידע, התשנ"ח-1998 (להלן: "החוק"). כנגד החלטה ו יש בידכם לעתור לבית המשפט לעניינים מנהליים מכח סעיף 17 לחוק. 

אציין כי יש בידכם ליצור קשר עם הח"מ על מנת לבחון את צמצום היקף המבוקש על ידכם בסעיפים 6-7 כך שניתן יהיה להפיק את המידע המבוקש על ידכם בצורה שלא תטיל על הרשות השקאת משאבים בלתי סבירה. 


בכבוד רב,


מיכל טנא, עו"ד

 מנהלת היחידה לפניות הציבור

והממונה על חוק חופש המידע

